armvectores/hy_wikipedia_2023 huggingface dataset:
Univers Zéro

Univers Zéro (գրության տարբերակներ՝ Univers Zero և Univers-Zero), բելգիական երաժշտական խումբ, հայտնի է իր գոթական մռայլությամբ և 20-րդ դարի դասական ուժեղ ազդեցությամբ։
Խումբը ձևավորվել է 1974 թվականին՝ թմբկահար Դանիել Դենիի կողմից։ Խմբի կազմը հաճախ է ենթարկվել փոփոխության։ Սկզբնական ալբոմները գրեթե ամբողջապես ակուստիկ էին, հետագայում երաժշտությունը դարձել է ավելի էլեկտրական։
Առաջին ալբոմը գրվել է կամերային ռոքի ոճով, հնչելով ոչ դասական, իսկ երկորդը՝ դասական RIO։ Այս ալբոմից ռոք խումբը սկսում է զարգանալ։
1984 թվականի «Uzed» ալբոմում հանկարծակի փոխվում է հնչողությունը՝ դառնալով ավելի էլեկտրական և հիշեցնում ֆրանսիական ցոյլին։ Թվային սինթեզատորները և կիթառը գերակշռում են «Heatwave» (1986) ալբոմում, հնչողությունը, ինչպես միշտ, լի է դիսոնանսով և երաժշտական քաոսով։
Երկրորդ շրջանում, որը սկսվել է 90-ական թվականների վերջին, խումբը որոշակիորեն պարզեցնում է իր երաժշտությունը, վերջինս դառնում է ավելի դրամատիկ, քան մռայլ։ Խումբը վերադառնում է կենդանի (ոչ էլեկտրական) հնչողությանը «Ceux Du Dehors»-ի ժամանակ։ «Clivages» (2010)-ը փորձ է վերադաձնելու խմբի նախկին մռայլ մթնոլորտը։ Այնուհետև, թարմությունների փնտրտուքում Դանիել Դենին գրեթե ամբողջապես փոխում է կազմը։ “Phosphorescent Dreams”(2014) նոր ալբոմը մեծ մասամբ լցվում է ռոքով։ Ուղղությունը վերցնում են քիչ աղմկոտ և շատ էլեկտրական երաժշտությանը։ Կոմպոզիցիայի հեղինակներ են Դանիել Դենին (4 թրեք) և Քուրտ Բուդեն (3 թրեք)։


== Կազմ ==


=== Ներկայիս կազմ ===
Kurt Budé՝ սաքսոֆոն, կլարնետ, բաս-կլառնետ
Nicolas Dechne՝ էլոկտրո և ակուստիկ կիթառ
Daniel Denis՝ հարվածային գործիքներ
Dimitri Evers՝ բաս
Antoine Guenet՝ ստեղնաշարային գործիք


=== Առաջին կազմ ===
Michel Berckmans՝ ֆագոտ, հոբոյ, անգլիական եղջերափող
Daniel Denis՝ հարվածային գործիքներ
Patrick Hanappier՝ ջութակ, ալտ, թավջութակ
Roger Trigaux՝ կիթառ
Emmanuel Nicaise՝ ֆիսհարմոնիա
Christian Genet՝ բաս
Marcel Dufrane՝ ջութակ


=== Նախկին մասնակիցներ ===
Martin Lauwers՝ ջութակ
Pierre Chevalier՝ ստեղնաշարային գործիք
Guy Segers՝ բաս կիթառ, կլարնետ
Claude Deron՝ շեփոր
Vincent Motoulle՝ ստեղնաշարային գործիք
Jeannot Gillis՝ ջութակ
Andy Kirk՝ ստեղնաշարային գործիքներ, կիթառ
Jean-Luc Aimé՝ ջութակ
Dirk Descheemaeker՝ կլարնետ, բաս կլարնետ
Alan Ward՝ ջութակ
Enzo Cannata
Jean-Luc Plouvier՝ ստեղնաշարային գործիքներ
André Mergenthaler՝ թավջութակ, սաքսոֆոն
Michel Delory՝ կիթառ
Kaat De Windt՝ դաշնամուր
Marianne Denoïa՝ ջութակ
Igor Semenoff՝ ջութակ
Reginald Trigaux՝ բաս կիթառ, ակուստիկ կիթառ
Eric Plantain՝ բաս կիթառ
Aurelia Boven՝ թավջութակ
Ariane de Biévre՝ ֆլեյտա
Bart Quartier՝ մարիմբա
Bart Maris՝ շեփոր
Christopher Pons՝ ակուստիկ կիթառ
Serge Bertocchi՝ սաքսոֆոն
Peter Van den Berghe՝ ստեղնաշարային գործիքներ


== Սկավառակագրություն ==
1977: 1313
1979: Heresie
1981: Triomphe des mouches
1981: Ceux du dehors
1983: Crawling Wind EP
1984: Uzed
1986: Heatwave
1999: The Hard Quest
2002: Rhythmix
2004: Implosion
2006: Live
2008: Relaps Archives 1984—1986
2010: Clivages
2014: Phosphorescent Dreams
Աուդ-Բեյերլանդ

Աուդ-Բեյերլանդ (հոլ.՝ Oud-Beijerland ( արտասանություն)), համայնք Նիդերլանդների Հարավային Հոլանդիա մարզում։ Տարածքը 18,76 կմ² է, բնակչությունը՝ 24.002 (2011 թ.)։ Մեկ շնչի տարեկան միջին եկամուտը 13.700 եվրո է։
Սալզա

Սալզա (ֆր.՝ Salza), համայնք Ֆրանսիայի Օկսիտանիա մարզի Օդ գավառում։
Բնակչությունը 2008 թվականի դրությամբ կազմում է 18 մարդ, բնակչության խտությունը` 2.16 մարդ/կմ²։ Բնակավայրը զբաղեցնում է 8.34 կմ² տարածք։


== Աշխարհագրություն ==
Գտնվում է Փարիզ քաղաքից 660 կմ հարավ, Մոնպելիե քաղաքից` 135 կմ հարավ-արևմուտք, Կարկասոն քաղաքից` 28 կմ հարավ-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 14 աշխատունակ (15-64 տարեկան)  բնակիչ, որոնցից ակտիվ էին 11-ը, իսկ ոչ ակտիվները` 3։ Ակտիվության ցուցանիշը կազմում է 78,6 %։ 11 աշխատունակ մարդկանցից աշխատել է 7 անձ (5 տղամարդ և 2 կին)։ Գործազուրկ են եղել 4 անձ (3 տղամարդ և 1 կին)։ 3 անաշխատունակներից 1-ը եղել են աշակերտներ կամ ուսանողներ, 1-ը` թոշակառուներ, իսկ 1-ը չեն աշխատել տարբեր պատճառներով։


== Տես նաև ==
Օդ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Էլ Պինար

Անվան այլ կիրառումների համար տե՛ս՝ Էլ Պինար (այլ կիրառումներ)Էլ Պինար (իսպ․՝ El Pinar), մունիցիպալիտետ Իսպանիայում։ Մտնում է Գրանադա պրովինցիայի կազմի մեջ. վերջինս էլ ընդգրկված է Անդալուսիա ինքնավար համայնքի կազմում։ Մունիցիպալիտետը գտնվում է Վալաե դե Լեկրին շրջանի կազմում։ Տարածքը զբաղեցնում է 37,91 կմ²։ Բնակչությունը 1011 մարդ (2010 թվականի տվյալներով)։
Քաղաքապետարանի փոստային ինդեքսն է՝ 18660. Լայնություն՝ 37.4434։ Երկայնություն՝ −3.43942.
Քաղաքապետը Ջուլիա Անջելես Դիաս Ակվադոն է։


== Արտաքին հղումներ ==
Պաշտոնական կայք(չաշխատող հղում)
Միրոնովսկի գյուղական խորհուրդ (այլ կիրառումներ)

Միրոնովսկի գյուղական խորհուրդ, կարող է վերաբերել՝

Միրոնովսկի գյուղական խորհուրդ - Ուկրաինայի Խարկովի մարզի Պերվոմայսկի շրջանում
Միրոնովսկի գյուղական խորհուրդ - Ուկրաինայի Սումիի մարզի Շոստկինսկի շրջանում
Գենսբուր. հերոսական կյանք

«Գենսբուր. հերոսական կյանք» (ֆր.՝ Gainsbourg, vie héroïque), 2010 թվականին Ժոան Սֆարի նկարահանած ֆրանսիական դրամա, կենսագրական ֆիլմ ֆրանսիացի երգիչ Սերժ Գենսբուրի մասին։ Սա Լյուսի Գորդոնի վերջին ֆիլմն է. 2009 թվականին նա ինքնասպանություն է գործել։
2014 թվականին ֆիլմը ներկայացվել է «Ոսկե ծիրան» կինոփառատոնի «Արտամրցութային ծրագրեր» բաժնում։


== Սյուժե ==
Ֆիլմը պատմում է հայտնի երգիչ Սերժ Գենսբուրի մասին՝ սկսած օկուպացված Փարիզում նրա դաստիարակությունից մինչև հռչակի հասնելը, ինչպես նաև նրա սիրային արկածները Ժուլիետ Գրեկոյի, Բրիջիտ Բարդոյի և ամուսնությունը Ջեյն Բիրկինի հետ։
Ֆիլմում հնչում են Գենսբուրի հայտնի երգերը։


== Դերերում ==


== Մրցանակներ ==
Տվյլաները ըստ՝ IMDb կայքի


== Ծանոթագրություններ ==


== Գրականություն ==
Joann Sfar, Gainsbourg : Hors champ, Paris, Éditions Dargaud, ‎ 2009, 430 p. (ISBN 9782205064315)
Joann Sfar, Gainsbourg : Images, Paris, Éditions Dargaud, ‎ 2009, 20 p. (ISBN 9782205064308)
Mathieu Sapin, Feuille de chou : Journal d'un tournage, t. 1, Paris, Éditions Delcourt, coll. « Shampooing / Feuille de chou », ‎ 2010, 358 p. (ISBN 9782756018577, présentation en ligne)
Mathieu Sapin, Feuille de chou : Journal d'un après-tournage, t. 2, Paris, Éditions Delcourt, coll. « Shampooing / Feuille de chou », ‎ 2010, 500 p. (ISBN 9782756022772, présentation en ligne)
Frédéric Vidal (dir.), Hors série Gainsbourg (vie héroïque) : Joann Sfar immortalise Gainsbourg, Paris, Casemate, ‎ 2010, 98 p


== Արտաքին հղումներ ==
Ֆիլմի մասին imdb.com կայքում
Բրազիլացիներ

Բրազիլացիներ, (պորտ.՝ Portuguese; bɾɐ̞ziˈlejɾus) Բրազիլիայի ժողովուրդների մեծ մասն են։ Ամենաշատ թվով բրազիլացիներ ապրում են Բրազիլիայում։ Մեծ թվով բրազիլացիներ կան նաև ԱՄՆ-ում, Պորտուգալիայում, Ճապոնիայում, Իսպանիայում, Պարագվայում և այլ երկրներում։
Բրազիլացիները խոսում են պորտուգալերենով, քանի որ Բրազիլիան ժամանակին եղել է Պորտուգալիայի գաղութը և տեղի գաղութարարները տարածել են պորտուգալերենը։


== Ծանոթագրություններ ==
Ջիվան Թաբիբյան

Ջիվան Թաբիբյան (1937, Բեյրութ, Լիբանան - հուլիսի 31, 2009(2009-07-31), Վիեննա), հայ դիվանագետ։


== Կրթություն ==
1959 թվականին ավարտել է Բեյրութի ամերիկյան համալսարանը՝ քաղաքագետի մասնագիտությամբ։
Ավարտել է Փրինսթոնի համալսարանը և Սորբոնի համալսարանը՝ քաղաքական սոցիոլոգի մասնագիտությամբ։
Ուսանել է ՅՈՒՆԵՍԿՕ-ի դիվանագիտական հետազոտությունների կենտրոնում (Փարիզ)։


== Աշխատանքային գործունեությունը ==
1962-1971 թվականներ - ԱՄՆ-ի Հյուսիսային Կարոլինայի և Կալիֆորնիայի համալսարանների քաղաքագիտության և միջազգային հարաբերությունների դասախոս, ԱՄՆ-ի Հարավային Կալիֆորնիայի ճարտարապետական դպրոցի քաղաքաշինության դասախոս։
1971-1996 թթ. - կատարել է խորհրդատվական ևհասարակական ծրագրավորման աշխատանքներ Մեքսիկայում, Վենեսուելայում, Գվատեմալայում, Իրանում, Միացյալ Արաբական Էմիրություններում, Հորդանանում, Քուվեյթում և Ճապոնիայում։
1998-2008 թթ. - ԵԱՀԿ-ում, նաև Վիեննայում տեղակայված միջազգային կազմակերպություններում ՀՀ ներկայացուցիչ։
2008 թ. հունիսի 9-ին ՀՀ Նախագահի հրամանագրով ազատվել է ԵԱՀԿ-ում ՀՀ մշտական ներկայացուցչի պարտականություններից։
2000-2006 թթ. - Ավստրիայում, Չեխիայում, Հունգարիայում և Սլովակիայում ՀՀ արտակարգ և լիազոր դեսպան։Վախճանվել է 2009 թ. հուլիսի 31-ին։


== Պարգևներ և կոչումներ ==
Հայաստանի Հանրապետության արտակարգ և լիազոր դեսպան (1999)։


== Ծանոթագրություններ ==


== Արտաքին հղումներ ==
Կենսագրություն
Կենսագրություն
Գործունեություն Archived 2016-03-05 at the Wayback Machine.
Գործունեություն
Անդրանիկ Ղուկասյան

Անդրանիկ Հովհաննեսի Ղուկասյան (ապրիլի 10, 1905(1905-04-10) - նոյեմբեր 1982, Լենինական, Հայկական ԽՍՀ, ԽՍՀՄ), հայ արձակագիր, ԽՍՀՄ գրողների միության անդամ 1957 թվականից։ ԽՄԿԿ անդամ 1928 թվականից։
Ծնվել է Արևմտյան Հայաստանի Տարոնի Վարդո գավառակի Բասքան գյուղում։ 1915 թվականի Մեծ եղեռնի ժամանակ զրկվել է ծնողներից։ Բնահան եղած տղան դեգերել է մի տեղից մյուսը, հետո բանվորություն արել Հունաստանի Կավալլա քաղաքի ծխախոտի ֆաբրիկայում և 1925 թվականին ներգաղթել Հայաստան։ Բնակություն է հաստատել Լենինականում, որպես էլեկտրամանտյոր աշխատել տեքստիլ կոմբինատում։ 1930 թվականին ավարտել է Լենինականի ինդուստրալ բանֆակը, 1952 թվականին՝ Լենինականի մանկավարժական ինստիտուտի պատմության ֆակուլտետը (էքստեռն)։ 1945-1956 թվականներին աշխատել է ՀԿԿ Լենինականի քաղկոմում որպես դասախոս։ Այնուհետև երկար տարիներ զբաղվել է ուսուցչությամբ։ Մահացել է Լենինականում։


== Ա. Ղուկասյանի երկերի մատենագրություն ==
Հեքիաթներ, Երևան, Հայպետհրատ, 1954, 104 էջ։
Փերի աղջիկը (հեքիաթներ), Երևան, Հայպետհրատ, 1955, 104 էջ։
Հայրենի ավանդավեպեր, Երևան, Հայպետհրատ, 1960, 164 էջ։
Կյանքի էջեր, Երևան, «Հայաստան», 1968։
Հեքիաթներ, Երևան, «Սովետական գրող», 1977, 368 էջ։
Հայրենի ավանդավեպեր, Երևան, «Լույս», 1985, 144 էջ։


== Աղբյուրներ ==
Պանիկա (Ելանի վտակ)

Անվան այլ կիրառումների համար տե՛ս՝ Պանիկա (այլ կիրառումներ)Պանիկա (ռուս.՝ Паника), գետ Ռուսաստանում, հոսում է Վորոնեժի մարզում։


== Աշխարհագրություն ==
Գետաբերանը տեղակայված է Ելան գետի աջ ափում՝ 26 կմ հեռավորության վրա։ Գետի երկարությունը 23 կմ է, ավազանի տարածքը 224 կմ2 է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Տոլուչևկա գետն է։ Գետի գետային ավազանը՝ Դոնի ավազանի վտակներից մինչև Խոպրա։ Ենթավազանը՝ Դոն։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 05010200312107000007409
Հիդրոլոգիական ուսումնասիրությունների կոդը - 107000740
Ավազանի կոդը - 05.01.02.003
Հիդրոլոգիական ուսումնասիրությունների հատորի համարը - 07
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Դողանսու

Դողանսու, գետ Միջերկրական ծովի ավազանում, Սարոս գետի աջակողմյան վտակը, հոսում է Կիլիկիայով։


== Ծանոթագրություններ ==
Բեսլան

Բեսլան (օսերեն՝ Беслæн հնչողություն ); ռուս.՝ Беслан), քաղաք Ռուսաստանի Դաշնությունում, Հյուսիսային Օսիայի Հանրապետություն - Ալանիայի Աջափնյա շրջանի վարչական կենտրոն։
Բեսլանը Հյուսիսային Օսիայի մեծությամբ երրորդ քաղաքն է՝ Վլադիկավկազից և Մոզդոկից հետո։ Քաղաքը գտնվում է Թերեկ գետի աջ ափին՝ Վլադիկավկազից դեպի հյուսիս 15 կմ հեռավորության վրա։


== Բնակչություն ==
Համաձայն 2010 թվականին Ռուսաստանում անցկացված մարդահամարի, քաղաքի բնակչությունը կազմում է 37 037 մարդ։ Ազգային կազմը՝ օսեր  - 81,77 %, ռուսներ  - 13,51 %։


== Արդյունաբերություն ==
Բեսլանը օսական սպիրտի արտադրության գլխավոր կենտրոններից է։


== Հայտնի մարդիկ ==
Ալան Բադոև  - ուկրաինացի ռեժիսոր
Վադիմ Բերոև  - խորհրդային կինոյի և թատրոնի դերասան
Ալան Ձագոև  - ֆուտբոլիստ, ԲՄԿԱ և Ռուսաստանի ազգային հավաքականի կիսապաշտպան
Ռամազան Ձագոև  - Ազատ ոճի ըմբշամարտի Ռուսաստանի վաստակավոր մարզիչ
Ալան Դուդաև  - ռուս ըմբշամարտիկ, ազատ ոճի ըմբշամարտի աշխարհի չեմպիոն
Ասլան Զասեև  - ռուս ֆուտբոլիստ
Բեսիկ Քուդուխով  - ռուս ազատ ոճի ըմբշամարտիկ, աշխարհի չեմպիոն, Օլիմպիական խաղերի մրցանակակիր
Թիմուր Քուսով  - ռուս հեռուստալրագրող
Սոսլավ Քցոև  - ռուս ազատ ոճի ըմբշամարտիկ, Ռուսաստանի և Եվրոպայի չեմպիոն
Թայմուրազ Մամսուրով - Հյուսիսային Օսիայի նախագահ


== Ծանոթագրություններ ==
ԱՄՆ ծովային հետևակի կորպուս

ԱՄՆ ծովային հետևակի կորպուս (անգլ.՝ United States Marine Corps (USMC), US Marines), ԱՄՆ ռազմածովային ուժերի բաղադրիչ մասերից մեկն է հանդիսանում։ ԱՄՆ ռազմածովային ուժերի հետ միասին ենթարկվում է ԱՄՆ ռազմածովային նախարարությանը։ Ծովային հետևակի զինվորների քանակը մոտ 200 000 է, 40,000 մարդ ռեզերվում (2010 թվականի տվյալներով)։ Կորպուսը համարվում է արագ արձագանքման ուժերից մեկը։ Կորպուսը իր ենթակայության տակ ունի մոտ 1166 ինքնաթիռ։


== Ծանոթագրություններ ==
Եգիպտացորենի յուղ

Եգիպտացորենի յուղ, ստանում են եգիպտացորենի սերմերից։ Այն օգտագործվում է հիմնականում խոհարարության մեջ, քանի որ տաքանալուց այն արագ ծխում է, զտված տարբերակը արժեքավոր է համարվում տապակի համար։ Այն նաև որոշ մարգարինների հիմնական բաղադրիչն է։ Եգիպտացորենի յուղը ընդհանուր առմամբ ավելի մատչելի է, քան բուսական յուղերի շատ տեսակներ։
Եգիպտացորենի յուղը նաև համարվում է հումք բիոդիզելի արտադորւթյան մեջ։ Եգիպտացորենի յուղը օգտագործում են նաև արդյունաբերության մեջ՝ օճառ, բալասան, ներկ, ռետին, չժանգոտվող նյութ մետաղյա մակերեսների համար, թանաքների, տեքստիլի, նիտրոգլիցերինի և միջատասպանների համար։ Այն երբեմն օգտագործվում է որպես դեղորայքի մոլեկուլների կրող` դեղագործական պատրաստուկներում։


== Արտադրություն ==
Գրեթե բոլոր եգիպտացորենի յուղերը սեղմվում են, այնուհետև լուծիչը մզվում է օգտագործելով հեքսան կամ 2-մեթիլպանտան ։ Լուծիչը գոլորշիանում է եգիպտացորենի յուղից, վերականգնվում և վերաօգտագործվում։ Նյութերը հանելուց և մզելուց հետո, եգիպտացորենի յուղը զտվում է, որի արդյունքում դուրս են գալիս ֆոսֆադիտները։ Ալկալիի օգնությամբ չեզոքացնում են ճարպաթթուները և վերացնում գույնը (սպիտակեցում)։ Զտման վերջին փուլը ներառում է սառեցումը (մոմերի հեռացում) և բարձր վակուումում յուղի գոլորշու թորման միջոցով դեզոդորիզացում  232–260 °C (450–500 °F) :
Որոշ մասնագիտացված յուղեր արտադրողներ արտադրում են չզտված, 100% եգիպտացորենի յուղ։ Սա ավելի թանկ արտադրանք է, քանի որ արդյունքում շատ քիչ յուղ է ստացվում, քան մզված և զտված տարբերակի դեպքում և պահանջարկը շուկայում քիչ է։


== Բաղադրություն և համեմատություն ==
Հագեցած ճարպաթթուներով, 80% պալմիտինաթթու (Լիպիդների քանակը of C16:0), 14% ստեարինաթթու(C18:0) և 3% արախիդոնաթթու (C20:0).
Միահագեցած ճարպաթթուների մոտ 99%  օլեինաթթուն է (C18:1 cis-9)
Բազմահագեցած ճարպաթթուների 98%  օմեգա 6 լինոլաթթուն է (C18:2 n-6).


== Յուղերի հատկություններ և այրման կետ ==


== Ծանոթագրություններ ==


== Գրականություն ==
Dupont J, PJ White, MP Carpenter, EJ Schaefer, SN Meydani, CE Elson, M Woods, SL Gorbach (October 1990)։ «Food uses and health effects of corn oil»։ J Am Coll Nutr 9 (5): 438–470։ PMID 2258533։ doi:10.1080/07315724.1990.10720403 


== Արտաքին հղումներ ==
Կազմակերպություն, որը զբաղվում է ուտելի յուղերով
Եգիպտացորենի էջ
Օգենեկարո Էտեբո

Օգենեկարո Էտեբո (անգլ.՝ Oghenekaro Peter Etebo, նոյեմբերի 9, 1995(1995-11-09), Լագոս, Լագոս, Նիգերիա), նիգերիացի ֆուտբոլիստ, «Սթոք Սիթիի» և Նիգերիայի ազգային հավաքականի կիսապաշտպան։ 2016 թվականին Ռիո դե Ժանեյրոյում կայացած Օլիմպիական խաղերի և 2018 թվականի աշխարհի առաջնության մասնակից։


== Ակումբային կարիերա ==
Էտեբոն իր կարիերան սկսել է հայրենիքում՝ հանդես գալով «Վարի Վուլվզ» ակումբում։ Երկու մրցաշրջանի ընթացքում նա եղել է թիմի լավագույն ռմբարկու։ 2014 թվականին Օգենեկարոն դիտումների է մասնակցել իտալական «Ուդինեզե» ակումբում, սակայն պայմանագիր չի կնքել։ 2015 թվականին ճանաչվել է Տարվա տաղանդ Աֆրիկայում։ 2016 թվականի սկզբին Օգենեկարոն տեղափոխվել է պորտուգալական «Ֆեյրենսի»։ Ապրիլի 24-ին՝ «Օլիվեյրենսե» ակումբի դեմ խաղում նա կատարել է իր նորամուտը Սեգունդա լիգայում։ Ապրիլի 30-ին կայացած Վիզեուի «Ակադեմիկա» ակումբի դեմ խաղում Էտեբոն խփել է իր առաջին գոլը «Ֆեյրենսիի» կազմում:Արդյունքում մրցաշրջանում նա օգնել է ակումբին դուրս գալ Էլիտա։
2018 թվականի սկզբին Էտեբոն վարձավճարային հիմունքներով տեղափոխվել է իսպանական «Լաս Պալմաս»։ Փետրվարի 5-ին «Մալագայի» դեմ խաղում նա կատարել է իր նորամուտը Լա Լիգայում։
2018 թվականի ամռանը Էտեբոն տեղափոխվել է անգլիական «Սթոք Սիթի»՝ կնքելով 5 տարվա պայմանագիր։ Տրանսֆերի արժեքը կազմել է 7,2 միլիոն եվրո։


== Միջազգային կարիերա ==
2013 թվականի հուլիսի 27-ին՝ Աֆրիկայի գավաթ 2014 խաղարկության նախընտրական փուլի՝ Կոտ դ'Իվուարի հավաքականի դեմ խաղում, Էտեբոն կատարել է իր նորամուտը Նիգերիայի հավաքականի կազմում։
2016 թվականի մառանը Օգենեկարոն դարձել է Ռիո դե Ժանեյրոյում անցկացվող Ամառային օլիմպիական խաղերի բրոնզե մեդալակիր։ Մրցաշարի ընթացքում նա մասնակցել է Ճապոնիայի, Շվեդիայի և Կոլումբիայի հավաքականների դեմ խաղերին։ Ճապոնացիների դեմ խաղում Էտեբոն դարձել է չորս գոլի հեղինակ։
2018 թվականին Էտեբոն մասնակցել է Ռուսաստանում անցկացվող աշխարհի առաջնությանը։ Մրցաշարում նա մասնակցել է Խորվաթիայի, Իսլանդիայի և Արգենտինայի հավաքականների դեմ խաղերին։


=== Գոլերը Նիգերիայի հավաքականում (մինչև 23) ===


== Ձեռքբերումներ ==
Միջազգային
 Նիգերիա (մինչև 23)

 Օլիմպիական խաղեր – 2016


== Ծանոթագրություններ ==


== Արտաքին հղումներ ==
Էտեբոյի պաշտոնական Ինստագրամի էջը
Էտեբոն transfermarkt-ում
Էտեբոն soccerbase.com-ում
Էտեբոն WhoScored.com կայքում
Էտեբոն Ստոկ Սիթիի պաշտոնական կայքում
Էտեբոն ՖԻՖԱ-ի պաշտոնական կայքում Archived 2018-01-30 at the Wayback Machine.
Հատակ

Հատակ, շենքի (կառույցի) կոնստրուկցիայի տարր, որը կրում է մարդկանց տեղաշարժվելուց, բեռների տեղափոխումից. ինչպես նաև շենքում գտնվող կահույքից և սարքավորումներից փոխանցվող ներգործությունները։ Ժամանակակից շինարարության մեջ hատակի կոնստրուկցիան, որպես կանոն, բազմաշերտ է։ Այն կազմված է հատակի հիմքից (միջհարկային ծածկեր կամ գրունտ) և ծածկից (հատակի վերին շերտը)։ Հատակի ծածկը կարող է լինել միաձույլ կամ հոծ (ցեմենտե, ասֆալտ-բետոնե ), թերթային և գլանափաթեթային նյութերից (լինոլեում, սինթետիկ խավոտ ծածկեր են), հատային նյութերից (մանրահատակ, խեցե սալիկներ ևն)։


== Հատկություններ ==
Հատակների վրա են ընթանում բազմապիսի գործընթացներ, այդ իսկ պատճառով պետք է ունենան հետևյալ հատկությունները.

մեխանիկական բավարար ամրություն՝ ստատիկ և դինամիկ բեռնվածքների նկատմամբ
փոքր մաշելիություն
հարթ և ողորկ մակերես
առաձգականություն
չաղմկող
ջերմակլանման փոքր գործակից
անսայթաքելի
հեշտ մաքրվող և վերականգնվող
չհրկիզվող
դիմացկուն և անջրաթափանց
քիմիապես կայուն
որոշ դեպքերում փոքր էլեկտրահաղորդունակ։


=== Հատակների տեսակները ===
Քաղաքացիական և արտադրական շենքերում կիրառում են 2 տեսակի հատակածածկույթ.

հոծ (հողե, բետոնե, ասֆալտե և այլն),
հատանյութերից (քար, սալիկ, փայտ և այլն)։Ստորադիր շերտի համար օգտագործում են կոշտ շինանյութեր (բետոն, երկաթբետոն) և չկապակցված նյութեր (ավազ, կոպիճ, խիճ)։ Գերադասելի են չկապակցված նյութերից իրականացված ստորադիր շերտերը, քանի որ լավ խլացնում են հարվածները, ինչպես նաև համեմատաբար էժան են։ Դրանց հաստությունը լինում է 150-200 մմ։
Մետաղե հատակները թանկության պատճառով կիրառվում են խիստ անհրաժեշտության դեպքում։


== Փայտե հատակներ ==
Ճակատափայտի հատակ- պատրաստվում է սոճու ուղղանկյուն կամ վեցանկյուն հականեխված կոճղերից, բարձրությունը 60-100 մմ է, լայնությունը՝ 60-70 մմ, երկարությունը՝ 150-160 մմ, ստորադիր շերտը պատրաստվում է կավաբետոնից, խճից և սակավ ցեմենտաբետոնից
տախտակե հատակ- կիրառվում են թաց և հրդեհավտանգ պրոցեսների բացակայության և փոքր բեռնվածքների դեպքում, գետնի վրա հատակ պատրաստելիս օգտագործում են 40 մմ հաստության և 80-140 մմ լայնության տախտակներ, որոնք դրվում են տափագերանների վրա։


== Աղբյուրներ ==
1.Վ.Մ. Տեր-Ավագյան «Քաղաքացիական և արդյունաբերական շենքերի Ճարտարապետություն»
Սաիտբաբա

Սաիտբաբա (ռուս.՝ Саитбаба, բաշկիրերեն՝ Сәйетбаба), գյուղ Ռուսաստանի Բաշկորտոստան հանրապետության Գաֆուրիյսկի շրջանի կազմում։
Բնակչությունը 2009 թվականին գրանցված տվյալներով կազմում էր 1677 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ուիլյամ Մորիս

Ուիլյամ Մորիս (Morris) (մարտի 24, 1834(1834-03-24)[…], Ուոլթեմսթոու, Մեծ Լոնդոն, Անգլիա, Մեծ Բրիտանիայի և Իռլանդիայի միացյալ թագավորություն - հոկտեմբերի 3, 1896(1896-10-03)[…], Լոնդոն, Մեծ Բրիտանիայի և Իռլանդիայի միացյալ թագավորություն), անգլիացի նկարիչ, գրող, արվեստի տեսաբան, հասարակական գործիչ։


== Կենսագրություն ==
Սովորել է Օքսֆորդի համալսարանում (1853-1856)։ 1857-1862 թվականներին զբաղվել է գեղանկարչությամբ։ 1861-1862 թվականներին Պ․ Մարշալի և Չ. Ֆոլկների հետ կազմակերպել է Գեղարվեստա-արդյունաբերական ընկերություն (զարդարվեստի, կահույքի, գործվածքների և այլ տնայնագործական արհեստանոցներ)։ Մորիսի գեղագիտական հայացքները ձևավորվել են Թ․ Կարլեյլի ուսմունքի, Ջ․ Ռասկինի դասախոսությունների, ինչպես և պրեռաֆայելիտնների գաղափարների ազդեցությամբ։ Համագործակցելով առաջադեմ արվեստագետների հետ՝ Մորիսը ձգտել է վերականգնել ժողովրդական արհեստները՝ կապիտալիստական մեքենայական արտադրությանը հակադրելով անհատական ստեղծագործությունը։ 1877 թվականին հիմնադրել է Հնագույն շենքերի պահպանության ընկերություն, 1890-1891 թվականներին՝ Քելմսկոտյան հրատարակչությունը (լույս են ընծայվել անգլ․ գոթական մանրանկարչության ոգով Մորիսի և այլոց կատարած պատկերազարդումներով գրքեր)։ Ռոմանտիկական ոճավորումով առանձնանում են նաև Մորիսի «Գինեվրայի պաշտպանությունը» (1858), «Երկրային դրախտ» (1868-1870) պոեմները։ Խոշոր դեր է խաղացել 1880-ական թվականների անգլիական բանվորական շարժման մեջ։ 1883 թվականից եղել է Դեմոկրատական ֆեդերացիայի անդամ, Սոցիալիստական լիգայի (1884) հիմնադիրներից, նրա «Քոմընուել» («Commonweal») օրգանի՝ հրատարակիչն ու խմբագիրը (1884-1890)։ Մորիսի սոցիալիստական հայացքները արտացոլվել են նրա բազմաթիվ հոդվածներում, հեղափոխական բանաստեղծություններում, սոցիալ-ուտոպիստական վեպում («Լուրեր ոչ մի տեղից կամ Երջանկության դարաշրջանը» 1891, ռուս. թարգմ․՝ Մորիս, 1906)։


== Ծանոթագրություններ ==
Լիստվինովկա

Լիստվինովկա (ուկրաիներեն՝ Листвинівка), գյուղ Ուկրաինայի Ժիտոմիրի մարզի Նարոդիչի շրջանում։ Հիմնադրվել է 1663 թվականին։
2001 թվականի տվյալներով Լիստվինովկա գյուղում բնակվում էր 0 մարդ։ Բնակավայրը զբաղեցնում է 0,226 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Տոկու (գյուղ, Ուռվաստե շրջան)

Տոկու (էստ․՝ Toku), գյուղ Էստոնիայի Վիրումաա նահանգի Ուռվաստե շրջանում։
2011 թվականի տվյալներով գյուղում բնակվում էր 25 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Պավել Չեպլակ

Պավել Չեպլակ (լեհ.՝ Paweł Cieplak), հունիսի 29, 1966, Վարշավա, պատմաբան, քաղաքական գործիչ, Հայաստանում Լեհաստանի Հանրապետության արտակարգ և լիազոր դեսպան։


== Կենսագրություն ==
Ծնվել է 1966 թվականի  հունիսի 29-ին Լեհաստանի մայաքաղաքում։ 1992 թվականին ավարտել է  Վարշավայի համալսարանը, ստացել  պատմության մագիստրոսի աստիճան։
1991-1996 թվականներին  եղել է  Լեհաստանի  Արտաքին գործերի նախարարության Եվրոպայի վարչություն խորհրդական, փորձագետ, այնուհետև՝ ավագ փորձագետ, 1996-1998 թվականներին՝  Ռիգայում Լեհաստանի դեսպանություն առաջին քարտուղար, դեսպանի տեղակալ։ Այնուհետև  1998-2001 թվականներին նշանակվել է  Վիլնյուսում Լեհաստանի դեսպանության  խորհրդական, առաջին խորհրդական,  դեսպանի տեղակալ։ Եղել է Լեհաստանի  Արտաքին գործերի նախարարության  նախարար-խորհրդական, ապա՝ խորհրդական։ 2007-2009 թվականին Ալմաթիում նշանակվել է  Լեհաստանի արտակարգ և լիազոր դեսպան, նախարար-խորհրդական։ 2010-2011 թվականներին եղել է Լեհաստանի  Արտաքին գործերի նախարարության  կադրերի բաժնի  նախարարի խորհրդական, իսկ 2011-2013 թվականներին՝  Լեհաստանի  Արտաքին գործերի նախարարության արևելքի վարչություն  նախարարի խորհրդական և 
Ռուսաստանի Դաշնության բաժնի ղեկավար։ 2014-2015 թվականներին զբաղեցրել է արտասահմանում լեհական համայնքի և լեհերի հետ համագործակցության վարչության նախարար-խորհրդականի պաշտոնը։ 2015-2017 թվականներին՝ արևելքի վարչության  նախարարի խորհրդական, Միջին Ասիայի բաժնի ղեկավար։ 2017 թվականին նշանակվել է Հայաստանում Լեհաստանի դեսպան։


== Պատվոգրեր և շքանշաններ ==
Լեհաստանի  Արտաքին գործերի նախարար  Անջեյ Օլեխովսկիի պատվոգիր (1994)
Մեծ դուքս Գեդեմինասի 4-րդ աստիճանի խաչի շքանշան (1999)
Լիտվայի Հանրապետության պատվո շքանշան (2003)
Լեհաստանի  Արտաքին գործերի փոխնախարարի պատվոգիր (2015)
Ղազախստանի Հանրապետության Արտաքին գործերի նախարարի  պատվո դիպլոմ (2008)


== Ծանոթագրություններ ==


== Արտաքին հղումներ ==
Դեսպան
Լուսնթագ (անձնանուն)

Անվան այլ կիրառումների համար տե՛ս՝ Լուսնթագ (այլ կիրառումներ)Լուսնթագ, հայկական իգական անուն։ Առաջացել է համանուն մոլորակի անունից։ Նորակերտ անուն է։ Փաղաքշական ձևն է Լուսո։


== Ծանոթագրություններ ==
Աստերոիդների ցանկ (34701-34800)

Աստերոիդների ցանկ (34601-34700)  • Աստերոիդների ցանկ  • Աստերոիդների ցանկ (34801-34900)
 Աստերոիդների ցանկ (34601-34700)  • Աստերոիդների ցանկ  • Աստերոիդների ցանկ (34801-34900)


== Աղբյուր ==
«Discovery Circumstances: Numbered Minor Planets (30001)-(35000)»։ www.minorplanetcenter.net
(3108) Լյուբով

(3108) Լյուբով (անգլ.՝ Lyubov), աստերոիդ աստերոիդների հիմնական գոտում։ Հայտնաբերվել է 1972 թվականի օգոստոսի 18-ին Լյուդմիլա Ժուրավլյովայի կողմից Նաուչնիում։
Միջին հեռավորությունը Արեգակից կազմում է 2,228934 ա. մ., առավելագույնը մոտենում է 1,8548 ա. մ. հեռավորության վրա և հեռանում 2,603 ա. մ.։ Արեգակի շուրջ մեկ ամբողջական պտույտ է կատարում 1215,47 երկրային օրվա ընթացքում, իր ուղեծրով շարժվելով միջինում 0,296182 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,29° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3108) Լյուբով աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Վարտհաուզեն

Վարտհաուզեն (գերմ.՝ Warthausen), կոմունա Գերմանիայի Բադեն Վյուրտեմբերգ երկրամասում։
Ենթակա է Տյուբինգեն վարչական շրջանին։ Մտնում է Բիբերախի շրջան մեջ։ Բնակչությունը կազմում է 5008 մարդ (ըստ 2010 թվականի դեկտեմբերի 31-ի)։ Տարածքը կազմում է 26,00 կմ²։ Պաշտոնական կոդ՝ 08 4 26 128։


== Պատկերասրահ ==

		


== Ծանոթագրություններ ==


== Արտաքին հղումներ ==
Պաշտոնական էջ
Փոքրիկ Վասիլիսան

Փոքրիկ Վասիլիսան (ռուս.՝ Маленькая Василиса), Դարինա Շմիդտի կարճամետրաժ հեղինակային նախագիծը։ Մուլտֆիլմը ստեղծվել է Մշակույթի և կինեմատոգրաֆիայի դաշնային գործակալության պետական աջակցությամբ։ Թողարկվել է «Իլյա Մուրոմեցը և սոխակ-ավազակը» լիամետրաժ մուլտֆիլմի հետ, 2007 թվականի դեկտեմբերի 27-ին։
Սյուզդալ-2008 փառատոնի մրցութային ծրագրի մասնակից է։


== Սյուժե ==
Մուլտֆիլմը նկարահանվել է ըստ Վասիլիսայի մասին հավաքական հեքիաթի։ Վասիլիսան շատ փոքր է, որպեսզի պայքարի կյանքի դժվարությունների դեմ։ Նրա ճանապարհին միշտ հանդիպում են մարդիկ, ովքեր օգնում են նրան հաղթահարել դժվարությունները։


== Հեղինակներ ==
Սցենարի հեղինակ և ռեժիսոր՝ Դարինա Շմիդտ
Բեմադրող նկարիչ՝ Դարինա Շմիդտ
Կոմպոզիտոր` Մաքսիմ Կոշևարով
Հնչյունային ռեժիսոր` Վլադիմիր Գոլոունին
Անիմատորներ` Դարինա Շմիդտ, Վիկտորիա Գնեդիշ, Մարինա Զարիպովա, Անտոն Ռուդին, Գլեբ Դյոմին, Տատյանա Գորբուշինա
Նկարիչներ` Դարինա Շմիդտ, Օլգա Անտոնենկո
Պրոդյուսեր` Ալեքսանդր Բոյարսկի


== Դերերը հնչյունավորել են ==
Կիրա Զամորինա` Վասիլիսա
Կոնստանտին Բրոնզիտ` Բաբա Յագա
Օլեգ Կուլիկովիչ` Կատու
Սերգեյ Մերինով` Արջ
Անատոլի Պետրով` պատմող/տղամարդ
Ելենա Շուլման` Կին


== Պարգևներ ==
Անիմացիոն կինոյի 13-րդ ռուսական բաց փառատոնին, որը տեղի է ունեցել 2008 թվականին, Սուզդալում, այս հեքիաթը ստացել է երկու մրցանակ՝ լավագույն դեբյուտ և լավագույն մանկական մուլտֆիլմ անվանակարգերում։


== Ծանոթագրություններ ==


== Արտաքին հղումներ ==
«Փոքրիկ Վասիլիսան» մուլտֆիլմը «Անիմատոր.ռու» կայքում
Փոքրիկ Վասիլիսան afisha.ru կայքում
Աստերոիդների ցանկ (103001-103100)

Աստերոիդների ցանկ (102901-103000)  • Աստերոիդների ցանկ  • Աստերոիդների ցանկ (103101-103200)
 Աստերոիդների ցանկ (102901-103000)  • Աստերոիդների ցանկ  • Աստերոիդների ցանկ (103101-103200)
Շվեյցարիայի խորհրդարանական ընտրություններ (2019)

Շվեյցարիայում խորհրդարանական ընտրությունները տեղի կունենան 2019 թվականի հոկտեմբերի 20-ին՝ 51-րդ ազգային խորհրդի 200 պատգամավորների և Կանտոնների խորհրդի 46 անդամների (1-ին փուլ) ընտրվելու համար։ Անհրաժեշտության դեպքում 2-րդ փուլը տեղի կունենա 2019 թվականի նոյեմբերին։ Ապենցել-Իններրոդեն պոլուկանտոնում ընտրություններն անցկացվել են ապրիլի 28-ին։


== Ընտրական համակարգ ==
Շվեյցարիայի Դաշնային ժողովի խորհրդարանը բաղկացած է երկու պալատներից՝ կանտոնների խորհուրդը (46 անդամ) և Ազգային խորհուրդը (200 անդամ)։ Ազգային խորհրդի ընտրություններն անցկացվում են յուրաքանչյուր 4 տարին մեկ՝ համամասնականով բազմամանդատ ընտրատարածքներում, որոնք համապատասխանում են Շվեյցարիայի 26 կանտոններին և կիսամանդոններին։ Կանտոնների խորհրդի ընտրությունները նույնպես անցկացվում են 4 տարին մեկ։ Խորհրդի 46 անդամ ընտրվում է մեկ բազմամանդատ ընտրատարածքներում։
Յուրաքանչյուր կանտոնի ազգային խորհրդում տեղերի քանակը համամասն է կանտոնի բնակչությանը (ներառյալ երկրում բնակվող օտարերկրացիներին)։ 2015 թվականի նախորդ ընտրությունների համեմատ՝ 2016 թվականի վերջին գրանցված բնակչության պաշտոնական թվաքանակի պատճառով Բեռնն ու Լյուցեռնը մեկական տեղ են կորցրել, իսկ Ժնևն ու Վոն ստացել են մեկական լրացուցիչ տեղ։ Ամենաքիչ բնակեցված կանտոնները միայն մեկ տեղ ունեն ազգային խորհրդում՝ 2019 թվականի դրությամբ կան վեց այնպիսի կանտոններ, որոնցից չորսը կիսականտոններ են։


== Հասարակական կարծիքների հարցում ==


== Ծանոթագրություններ ==
9-գնդակ

9-գնդակ, կամ «իննյակ» (անգլ.՝ Nine-ball), ամերիկյան բիլիարդի տեսակ։ Ամենատարածված բիլիարդի խաղատեսակներից մեկն է։


== Կանոններ ==
Կանոնները սահմանել է Համաշխարհային Փուլի Ասոցիացիան։
Այս խաղը խաղում են 6 գնդապարկով բիլիարդի սեղանի վրա, որի վրա դրված է 9 գնդակ։
1. Խաղի նպատակն այն է, որ պետք է թելադրիչի օգնությամբ փորձել գցել թվանաշված գնդակները։ Խաղացողը կարող է նաև թվանշված գնդակին հարվածելով գցել մեկ այլ գնդակ (անգամ 9-րդ գնդակը)։
2. Կանոնների խախտման (եթե թելադրիչը հայտնվում է գնդապարկում, հարվածից հետո գոնե սեղանի եզրին չի դիպում, թելադրիչն առաջինը դիպում է ոչ թե հենց այդ ժամանակ թվով նշված գնդակին, այլ դիպում է այլ գնդակի, թելադրիչը հարվածից հետո սեղանից ընկնում է, հարվածը կատարվում է սխալ, հարվածը կատարելուց հետո գնդակներից ոչ-մեկին չի դիպչում) դեպքում նշանակվում է տուգանային հարված (թելադրիչը ձեռքի մեջ)։


== Ծանոթագրություններ ==


== Արտաքին հղումներ ==
Իննյակի կանոնները bca-pool կայքում (անգլ.)
Կոպնինո (գյուղ, Բոգորոդսկի շրջան)

Անվան այլ կիրառումների համար տե՛ս՝ ԿոպնինոԿոպնինո (ռուս.՝ Копнино), գյուղ Ռուսաստանի Նիժնի Նովգորոդի մարզի Բոգորոդսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ֆիդիաս

Ֆիդիաս (մոտ մ. թ. ա. 500, Աթենք, Հունաստան - մոտ մ. թ. ա. 430, Հին Աթենք, Ատիկա, Հունաստան և Օլիմպիա բնակավայր, Ancient Olympia Municipality, Էլիդա, Արևմտյան Հունաստան, Decentralized Administration of Peloponnese, Western Greece and the Ionian, Հունաստան), հույն քանդակագործ, բարձր դասական արվեստի խոշորագույն վարպետ։


== Մանկություն ==
Ֆիդիասի մանկությունն ու պատանեկությունը համընկել են հույն-պարսկական պատերազմների տարիներին։ Ըստ Պլուտարքոսի՝ Աթենքում Ակրոպոլիսի վերականգնման ժամանակ Ֆիդիասը եղել է Աթենական պետության ղեկավարի՝ Պերիկլեսի խորհրդականն ու օգնականը։


== Ստեղծագործություններ ==
Ֆիդիասի ստեղծագործությունները հայտնի են անտիկ հեղինակների նկարագրություններից ու պատճենահանված օրինակներից։ Հանրահայտ են նրա կերտած Աթենաս Պրոմաքոսի բրոնզե հսկա արձանը (մ. թ. ա. մոտ 460 թվական)՝ տեղադրված Աթենքի Ակրոպոլիսում՝ ի հիշատակ պարսիկների դեմ հաղթանակի, քրիզոէլեֆանտային քանդակագործության եղանակով (ոսկու և փղոսկրի համադրություն) ստեղծած Զևսի (կանգնեցվել է Օլիմպիայում՝ Զևսի տաճարում. աշխարհի 7 հրաշալիքներից է) և Պարթենոնի տաճարի Աթենաս Պարթենոսի (մ. թ. ա. 438 թվական) մեծածավալ մարմարե արձանները։ Լավագույն գործերից են նաև «Վիրավոր ամազոնուհին» (Կապիտոլիումի թանգարան, Հռոմ), «Լեմնոսյան Աթենասը» (պատճենը Դրեզդենում է), որը կերտել է մ. թ. ա. 450–440 թվականներին՝ Լեմնոս կղզում բնակվող աթենացիների համար։ 
Ճարտարապետության և քանդակագործության համադրության կատարյալ օրինակներից է Պարթենոնի տաճարը (մ. թ. ա. 438–432 թվականներ, մարմարակերտ նմուշները՝ Բրիտանական թանգարանում (Լոնդոն), Լուվրում (Փարիզ), Ակրոպոլիսի թանգարանում (Աթենք)), որն ավերվել է 1687 թվականին (վերականգնվել է մասնակիորեն)։ Ֆիդիասի ստեղծագործությունը համաշխարհային արվեստի բարձրագույն նվաճումներից է, նրա ստեղծած կերպարներում համադրված են կենսականությունը, դասական ներդաշնակությունն ու գեղեցկությունը։ 


== Պատկերասրահ ==

		
		
		


== Ծանոթագրություններ ==
Շորտաձև անդրավարտիք

Շորտաձև անդրավարտիք (անգլ.՝ Boxer briefs; հայտնի է նաև բոքսեր բրիֆներ), տղամարդկային ներքնաշորի տեսակ։ Իրենից ներկայացնում է ձիգ անդրավարտիք, որն ունի շորտի տիպ։ Բացի այդ, հանդիսանում է բոքսերի (անգլ.՝ boxer shorts) և բրիֆի (անգլ.՝ briefs) հիբրիդ։ Իր դիզայնով նման է բոքսերներին։ Դրան զուգահեռ (ինչպես և բրիֆները) սեռական օրգանները պահում է ֆիքսված դիրքում։


== Պատմություն ==
Շորտաձև անդրավարտիքները տղամարդկային ներքնաշորի նոր տեսակ են, որոնք շուկայում հայտնվել են 1990-ական թվականներին։ Շորտաձև անդրավարտիքը արևմուտքում տղամարդկային ներքնաշորի ամենատարածված տեսակն է։


== Դիզայն ==
Շորտաձև անդրավարտիքը կարում են փափուլ էլաստիկ կտորից, որը կարող է լինել ինչպես բնական, այնպես էլ սիթետիկ ծագման՝ օգտագործելով տարբեր գույներ և գունավորումներ (միատոն, գծավոր, տարբեր նկարներով)։ Կախված արտադրողից՝ շորտաձև անդրավարտիքը կարվում է տարբեր չափսերի, կարող է ունենալ լայնույթ (առջևի մասում)։ Հաճախ անդրավարտիքի դիմացի մասում գրված է լինում ապրանքանիշի անվանումը։


== Պատկերասրահ ==


== Ծանոթագրություններ ==


== Արտաքին հղումներ ==
Կաբեսաս Ռուբիաս

Կաբեսաս Ռուբիաս (իսպ․՝ Cabezas Rubias), շրջան և մունիցիպալիտետ Իսպանիայում։ Մտնում է Ուելվա պրովինցիայի Անդալուսիա ինքնավար համայնքի կազմի մեջ։ Մունիցիպալիտետը գտնվում է Անդեվալո շրջանի կազմում։ Տարածքը զբաղեցնում է 109 կմ²։ Բնակչությունը 869 մարդ (2010 թվականի տվյալներով)։ Հեռավորությունը պրովինցիայի վարչական կենտրոնից՝ 71 կմ։


== Բնակչություն ==


== Ծանոթագրություններ ==


== Արտաքին հղումներ ==
Պաշտոնական կայք
Աֆղանցիներ կամավորական ջոկատ (այլ կիրառումներ)

Աֆղանցիներ կամավորական ջոկատ, կարող է վերաբերել՝

Աֆղանցիներ կամավորական ջոկատ - կազմավորվել է 1990 թվականին, Արտաշատում
Աֆղանցիներ կամավորական ջոկատ - կազմավորվել է 1989 թվականին, Երևանում
Պտղասորտագիտություն

Պտղասորտագիտություն, (պոմոլոգիա լատիրեն պտուղ և չոգիա), գյուղատնտեսական գիտություն, զբաղվում է պտղատու և հատապտղատու բույսերի սորտերի ուսումնասիրությամբ՝ լավագույնները ընտրելու, տարբեր շրջաններում աճեցնելու, այգիների սորտային կազմը ու առանձին սորտերը բարելավելու և դրանք արդյունավետ օգտագործելու նպատակով։


== Հիմնադիր ==
Պտղասորտագիտության հիմնադիրը ռուս գիտնական և գրող Ա․ Տ․ Բուոտովն է։ Պտղասորտագիտության սելեկցիայի բաղադրիչ մասն է (նախկինում սելեկցիան մտնում էր Պտղասորտագիտության մեջ)։


== Խնդիրներ ==
Պտղասորտագիտության հիմնական խնդիրն է պտղատու բույսերի սորտերի արտադրական կենսաբանական հատկությունների և հատկանիշների ուսումնասիրությունը ըստ շրջանների։ Ուսումնասիրվում են նաև աճի և զարգացման առանձնահատկությունները տնկարանում և այգում, պատվաստացուի և պատվաստակալի համաճման աստիճանը, ֆենոլոգիական փուլերը, ցրտադիմացկունությունը և չորադիմացկունությունը, հիվանդությունների և վնասատուների նկատմամբ կայունությունը, ինքնափոշոտման աստիճանը և լավագույն փոշոտիչները, պտղաբերության անցման ժամկետը և տիպը, բերքատվությունը, պտուղների հասունացման ժամկետները, որակը, քիմիական կազմը, պահունակությունը, փոխադրունակությունը։
Պտղասորտագրությունը զբաղվում է նաև սորտերի ծագման, տարածման, ձևաբանական առանձնահատկությունների, կենսաբանական և տնտեսական առանձնահատկությունների և հատկանիշների պահպանման, կլոնային սելեկցիայի, ինչպես նաև ժողովուրդը սելեկցիայով ստացված տեղական սորտերի տնտեսական գնահատման են հարցերով։


== Տես նաև ==
Սորտափորձարկում
Բարանովո (գյուղ, Նեդրիգայլովի շրջան)

Անվան այլ կիրառումների համար տե՛ս՝ ԲարանովոԲարանովո (ուկրաիներեն՝ Баранове), գյուղ Ուկրաինայի Սումիի մարզի Նեդրիգայլովի շրջանում։
1986 թվականի տվյալներով Բարանովո գյուղում բնակվում էր 20 մարդ։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Խոնիխ

Խոնիխ (ռուս.՝ Хоных, խակ.՝ Хоных), գյուղ Ռուսաստանի, Խակասիա հանրապետության Ուստ-Աբականսկի շրջանի կազմում։
Բնակչությունը 2004 թվականին գրանցված տվյալներով կազմում էր 172 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Քեն (երգիչ)

Քեն (հանգըլ` 켄, կոր․ նոր․ ռոմ․՝ KEN, ի ծնե անուն Լի Ջե Հվան (հանգըլ` 이재환), ապրիլի 6, 1992(1992-04-06), Սեուլ, Հարավային Կորեա ), հարավկորեացի երգիչ, VIXX բոյ բենդի առաջնորդող վոկալիստներից մեկը։


== Կենսագրություն ==
Ծնվել է 1992 թվականի ապրիլի 6-ին Կորեայի Հանրապետության մայրաքաղաք Սեուլում։


== Սկավառակագրություն ==


== Ծանոթագրություններ ==
(152) Ատալա

(152) Ատալա (անգլ.՝ Atala), աստերոիդ աստերոիդների հիմնական գոտում։ Հայտնաբերվել է 1875 թվականի նոյեմբերի 2-ին Պոլ Անրիի կողմից Փարիզում։
Միջին հեռավորությունը Արեգակից կազմում է 3,141632 ա. մ., առավելագույնը մոտենում է 2,9016 ա. մ. հեռավորության վրա և հեռանում 3,3817 ա. մ.։ Արեգակի շուրջ մեկ ամբողջական պտույտ է կատարում 2033,91 երկրային օրվա ընթացքում, իր ուղեծրով շարժվելով միջինում 0,176999 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 12,11° անկյուն։
Ըստ Տոլենի սպեկտրալ դասակարգման պատկանում է D դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(152) Ատալա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
ՀՊՃՀ Էներգետիկայի դեպարտամենտ

ՀՊՃՀ-ի Էներգետիկայի ֆակուլտետը հիմնադրվել է 1972 թ.-ին՝ առանձնանալով էլեկտրատեխնիկական ֆակուլտետից։ Ֆակուլտետն ունի 3 ամբիոն՝ ջերմաէներգետիկայի և շրջակա միջավայրի ճարտարագիտական պաշտպանության, էլեկտրաէներգետիկայի, արդյունաբերական ձեռնարկությունների էկոնոմիկայի, կազմակերպման, պլանավորման և էներգետիկայի, որտեղ դասավանդում են 7 պրոֆեսորներ, 30 դոցենտներ, 25 ասիստենտներ և դասախոսներ։


== Ընդհանուր տեղեկատվություն ==
Գործունեության տարիների ընթացքում ֆակուլտետը ղեկավարել են՝

Լիպարիտ Ղուլոյանը (1972-1978)
Գուրգեն Հայրապետյանը (1978-1981),
Մամիկոն Բուբուշյանը (1981-1986),
Հրանտ Բուռնաչյանը (1986-1987),
Ոստանիկ Մարուխյանը (1987-1990),
Լաերտ Հովհաննիսյանը (1990-1993),
Համբարձում Հովսեփյանը (1993-2012)
Արտակ Ռաֆայելյան (2012 թ.-ից առ այսօր)
Ֆակուլտետի 62 դասախոսներից 39-ը (63%) ունեն գիտական աստիճաններ։ Կրթական 3 ծրագրերի 5 մասնագիտությունների գծով սովորում են 656 ուսանող, 69 մագիստրանտ, 14 ասպիրանտ։
Ֆակուլտետի հիմնական գիտահետազոտական ուղղություններն են՝ ջերմային և ատոմային էլեկտրակայանների տեխնոլոգիական սխեմաների կատարելագործում, էլեկտրակայանների շահագործման և աշխատանքային ռեժիմների լավարկում, էլեկտրաէներգետիկական համակարգերի կայունացված և օպտիմալ ռեժիմների, էներգախնայողության հիմնահարցերի ուսումնասիրում, էլեկտրակայանների վնասակար արտանետումներից շրջակա միջավայրի ճարտարագիտական պաշտպանության միջոցառումների մշակում, էներգախնայողական տեխնոլոգիաների և սարքավորումների մշակում։
Ֆակուլտետում դասավանդում են գիտությունների 5 պրոֆեսոր՝ տ.գ.դ., 3 պրոֆեսոր՝ տ.գ.թ., 30 դոցենտ՝ տ.գ.թ., 2 դոցենտ, 6 ասիստենտ՝ տ.գ.թ.։


== Արտաքին հղումներ ==
Հայաստանի պետական ճարտարագիտական համալսարանի կայք էջը Archived 2012-01-22 at the Wayback Machine.
Տաբուն

Տաբուն (գերմ.՝ Tabun)
  
    
      
        (
        C
        
          H
          
            3
          
        
        
          )
          
            2
          
        
        N
        P
        O
        (
        O
        
          C
          
            2
          
        
        
          H
          
            5
          
        
        )
        (
        C
        N
        )
      
    
    {\displaystyle (CH_{3})_{2}NPO(OC_{2}H_{5})(CN)}
  , ցիանֆոսֆորական թթվի երկմեթիլամիդի էթիլ եթերը։ Նյարդալուծանքային ներգործության թունավոր նյութ է։ Անգույն հեղուկ է, պնդանում է –50 °C, եռում՝ 230 °C (քայքայվելով)։ Լավ է լուծվում օրգանական լուծիչներում, ջրում՝ սահմանափակ (12%)։ Պարունակությունը տաբունի գոլորշիներով հագեցած օդում՝ 0,6մգ/լ (20 °C)։ Մահացու է 0,3գ/մ³ տաբունը պարունակող օդը (1 ր), մաշկի վրա՝ 50–70գ/մ³ (հեղուկ)։ Առաջացնում է խիստ արտահայտված միոզ (աչքի բիբի նեղացում)։ Պաշտպանության միջոցը հակագազն ու պաշտպանիչ հագուստն են։ Վնասազերծում են ալկալիների, ամոնիակի և ամինների ջրային լուծույթներով։ Աինթեզվել է երկրորդ համաշխարհային պատերազմից առաջ, մարտական կիրառություն չի ունեցել։
Անողորմ հանդուրժողականություն

Անողորմ հանդուրժողականություն, ժամանակակից ֆանտաստիկ ժանրի պատմությունների ժողովածու, որի հիմանական ուղղությունը կապված է սոցիալական մոդելավորման հետ, որոնցում ավանդական արժեքները փոխարինվում են նորերով՝ հաճախ իրենց ժամանակակից հակառակ ուղղություններով։ Ժողովածուի հեղինակը Սերգեյ Չակմայեվն է։ Դրա մեջ մտնում էին Յուր Բոռնոսովի, Կիրիլ Բանենդիկովի, Վլադիմիր Բերեզինի, Դմիտրի Վոլոդիխինի, Օլեգ Դիվովի, Լեոնիդ Կագանովի, Սերգեյ Չակմաեվի և այլ խորհրդային գրողների ստեղծագործությունները։ Ժողովածուի բազան կազմված է երեք հազար օրինակներից։


== Բովանդակություն ==
Ժողովածուի ստեղծագործությունների մեծամասնությունը որոշվում է «լիբերպատիկ» բառով։ Դա անտիուտոպիայի տարատեսակներից է, որը գործ ունի ուլտրալիբերալ ընտրության հիպոթեթիկ հետևանքների՝ կոռեկտության, տոլերանտության կամ հանդուրժողականության և փոքրերի իշախնության դիկտատուրայի ապագա հավանական էկսցեսսների հետ։


=== Ծիածան ապագա ===
Ժողովածուի առաջին մասում, որի անվանումն է՝ «Ծիածանային ապագա», հեղինակները փորձում էին կանխորոշել, թե ինչ հետևանքների կարող է հանգեցնել հանդուրժողականության անհիմն, աբսուրդ գաղափարները ուղղված սեքսուալ փոքրամասնություններին։ Նկարագրվածները ունեն խորհուրդներ Միասռական ամուսնությունների վերաբերյալ և «մայր» և «հայր» տերմինները համարվում են սահմանափակված, իսկ ավանդական ընտանիքը համարվում է դարն ապրած անախրոնիզմ։
Ուդմուրտսկի Վիշուր

Ուդմուրտսկի Վիշուր (ռուս.՝ Удмуртский Вишур), գյուղ Ռուսաստանի Ուդմուրթական հանրապետության Ալնաշսկի շրջանի կազմում։
Բնակչությունը 2008 թվականին գրանցված տվյալներով կազմում էր 152 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Թաֆթս համալսարան

Թաֆթս համալսարան (անգլ.՝ Tufts University), ԱՄՆ Մասաչուսեթս նահանգի Սոմերիվիլ և Մեդֆորդ քաղաքներում գտնվող մասնավոր գիտահետազոտական համալսարան։ Բաղկացած է Մասաչուսեթսում գտնվող չորս համալսարանական կառույցներից և Ֆրանասիական ալպերում տասը դպրոցներից, ներառյալ երկու բակալավր ծրագրեր և ութ ավարտական բաժիններ։ Հայտնի է ինտերնացիոնալիզմ և արտերկրի ուսումնառության ծրագրերով։ Թաֆթսի դպրոցների շարքում է ԱՄՆ ամենահին միջազգային իրավունքի դպրոցը՝ Ֆլեչեր իրավագիտության և դիվանագիտության դպրոցը։


== Պատմություն ==
Հիմնադրվել է 1852 թվականին որպես Թաֆթսի տարածաշրջանային քոլեջ։ Անվանվել է ի պատիվ 
ամերիկացի գործարար և բարերար Չարլզ Թաֆթսի, ով իր հողատարածքները նվիրաբերել էր Ուոլնաթ-հիլ բարձունքում ուսումնական հաստատություն կառուցելու համար։ Ներկայիս անվանումը համալսարանը կրում է 1954 թվականից։
Համալսարանը մասնաճյուղ ունի Տալուարում, գտնվում է 11-րդ դարում կառուցված նախկին մենաստանում։ 1958 թվականին այն ձեռք են բերել Դոնալդ ՄաքՋանեթը կնոջ՝ Շառլոտի հետ։ Մինչև 1978 թվականն այն օգտագործվել է որպես ամառային ճամբար, այնուհետև տարածքը փոխանցվել է համալսարանին։ Ամռանն այստեղ կատարել են հետազոտություններ, ինչպես նաև կազմակերպվել են միջազգային համաժողովներ և գագաթնաժողովներ։


== Ակադեմիական կազմակերպություն ==
Թաֆթս համալսարանը բաղկացած է 10 դպրոցներից։


=== Բակալավրիատ և մագիստրատուրայի կրթություն ===
Արվեստի և գիտությունների դպրոց (1898 or 1903)
Ինժեներական դպրոց (1898)
Քաղաքացիության և հանրային ծառայության Ջոնաթան Մ. Թիշի քոլեջ (2000)


=== Բակալավրիատ կրթություն ===
Հատուկ հետազոտությունների քոլեջ (1939), տրամադրում է գեղարվեստի բակալավրի աստիճան Գեղարվեստի դպրոցի թանգարանի հետ համատեղ


=== Մագիստրատուրայի կրթություն ===

Ֆլեչեր իրավագիտության և դիվանագիտության դպրոց (1933), միջազգային իրավունքի և արտաքին հարաբերությունների ամերիկյան ամենահին դպրոցը
Ատամնաբուժական դպրոց (1899)
Բժշկագիտական դպրոց (1893), որի հիմնական փոխկապակցված հիվանդանոցներ են Թաֆթս և Բեյստեյթ բժշկական կենտրոնները
Սաքլեր բիոբժշկագիտության մագիստրատուրայի դպրոց (1981)
Ջերալդ Ջ. և Դորոթի Ռ. Ֆրեդմանի սննդագիտության քաղաքականության դպրոց (1981), միակ սննդագիտության դպրոցը Հյուսիսային Ամերիկայում
Անասնաբուժության Կումինգս դպրոց (1978), միակ անասնաբուժական դպրոցը Նոր Անգլիայում


== Հայտնի շրջանավարտներ ==
Ակասի Յասուսի - ճապոնացի դիվանագետ, ՄԱԿ-ի ադմինիստրատոր
Կապուտո Դանթե - արգենտինացի պետական գործիչ և դիվանագետ
Խումայուն Չոուդխուրի - Բանգլադեշի արտաքին գործերի և տեղեկատվության նախարար (1985-1988)
Րաֆֆի Հովհաննիսյան - ՀՀ արտաքին գործերի նախարար (1991-1992)
Կոստաս Կարամանլիս - Հունաստանի վարչապետ (2004-2009)
Խուան Ֆերնանդո Լոպես Ագիլար - իսպանացի քաղաքական գործիչ
Սինտիյա Մակիննի - ամերիկացի քաղաքական գործիչ
Վարդան Օսկանյան - ՀՀ արտաքին գործերի նախարար (1998-2008)
Ուիլյամ Բլեյն Ռիչարդսոն - ամերիկացի քաղաքական գործիչ, Նյու Յորք նահանգի նահանգապետ (2003-2011)
Խուան Մանուել Սանտոս Կալդերոն - Կոլումբիայի նախագահը 2010 թվականի օգոստոսի 7-ից
Կլաուս Շարիոթ - գերմանացի քաղաքական գործիչ
Միշել Կվան - ամերիկացի գեղասահորդ
Մեթյու Բրայզա- Ամերիկայի դեսպանը Ադրբեջանում (2011-2012)


== Ծանոթագրություններ ==


== Արտաքին հղումներ ==
Պաշտոնական կայքը
Official athletics website
The Kendrick Academy
Ստարոսելցի (գյուղ, Կորոստիշևի շրջան)

Ստարոսելցի (ուկրաիներեն՝ Старосільці), գյուղ Ուկրաինայի Ժիտոմիրի մարզի Կորոստիշևի շրջանում։ Հիմնադրվել է 1584 թվականին։
2001 թվականի տվյալներով Ստարոսելցի գյուղում բնակվում էր 770 մարդ։ Բնակավայրը զբաղեցնում է 3905 կմ² տարածք։ Բնակչության խտությունը կազմում էր 197,18 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մայա Հադերլապ

Մայա Հադերլապ (գերմ.՝ Maja Haderlap, մարտի 8, 1961(1961-03-08), Eisenkappel-Vellach, Völkermarkt District, Կարինտիա, Ավստրիա), ավստրիացի կին գրող։


== Կենսագրություն ==
Մայա Հադերլապը ծնվել է Կարինթիա նահանգում, պատկանում է սլովեն փոքրամասնությանը։ Ստեղծագործել է սլովեներեն և գերմաներեն։ Վիեննայի համալսարանում սովորել է գերմանագիտություն և թատրոնի պատմություն, ատենախոսությունը պաշտպանել է թատերագիտությունից։ Առաջին գիրքը եղել է բանաստեղծությունների ժողովածու (1983)։ Դասախոսություններ է կարդացել և հրատարակչական ծրագիր է հոգացել Կլագենֆուրտի համալսարանում։ Կառավարել է Կլագենֆուրտի քաղաքային թատրոնի գրական մասը (1992-2007), այդ տարիներին գրել է թատրոնի պատմությունը։ Հրատարակել է Կարինթիայի սլովենների Mladje գրական հանդեսը։ Սլովեներենից թարգմանել է Սրեչկո Կոսովելի և Տայա Կրամբերգերի բանաստեղծությունները։
Գրացերի հեղինակների միավորման անդամ է։ Ապրում է Կլագենֆուրտում։


== Ստեղծագործություններ ==
Žalik pesmi, բանաստեղծություններ (1983)
Bajalice, բանաստեղծություններ (1987)
Gedichte — Pesmi — պոեմներ (1989)
Der Papalagi, Հանս Պաաշի ծաղրական վեպի բեմարկություն (1990)
Deček in sonce, արձակ (2000)
Քաղաքականության և մշակույթի միջև/ Med politiko in kulturo, էսսե (2001)
Das Stadttheater Klagenfurt 1992 bis 2007. Die Ära Dietmar Pflegerl (2007)
Հրեշտակ մոռացության, վեպ-ասք/ Engel des Vergessens (2011, 2011՝  Ինգեբորգ Բախմանի մրցանակ, 2011՝ Բրունո Կրայսկու մրցանակ քաղաքական գրքի համար, վերահրատարակվել է 2012, 2013 թվականներին, սլովեներեն թարգմանությունը՝ 2012)


== Ճանաչում ==
Կարինթիա նահանգի խրախուսական մրցանակ (1983)
Ֆրանցե Պրեշերնի ֆոնդի մրցանակ (1989)
Հուբերտ Բուրդայի մրցանակ (2004)
Կարինթիա նահանգի պատվավոր նշան (2011)
Վինցենց Ռիցցի մրցանակ (2013)
Կլագենֆուրտի համալսարանի պատվավոր դոկտոր (2012)2016 թվականին ընտրվել է Լեզվի և պոեզիայի գերմանական ակադեմիայի անդամ։


== Ծանոթագրություններ ==


== Արտաքին հղումներ ==
Էջը Ավստրիա ֆորումում
Սլովենական գրականություն կայքու(գերմ.)
Գրականության վիեննական տան կայքում
Ինգեբորգ Բախմանի մրցանակի կայքում
Դարա-Բիսմարա

Դարա-Բիսմարա, գյուղ Արևմտյան Հայաստանում, Դիարբեքիրի վիլայեթի Մարդինի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==